Espejord

Espejord (av treslaget asp) er ei bygd i Dyrøy kommune i Troms fylke. Stedet ligger ved Dyrøysundet, lengst nordøst på Dyrøya.

Espejord ligger ved fylkesvei 212, og like øst for bygda går Dyrøybrua over til fastlandet og kommunesentret Brøstadbotn. Fra Espejord går dessuten en lokal vei langs nordsiden av øya. Stedet har, i likhet med resten av kommunen, postadresse 9311 Brøstadbotn. Tidligere var det skole på Espejord.

Espejord grunnkrets
Espejord er den nordligste av de tre grunnkretsene på Dyrøya. De andre to, som begge grenser til Espejord, er Merkesnes i sørøst og Dyrøyhamn i sørvest. Espejord grunnkrets omfatter hele den nordlige og nordvestlige delen av øya, deriblant stedene Espejord, Dalvik, Dyrøyklauva og Skogshamn. Innenfor grensene ligger dessuten Kalvøyvatnet, som er den største innsjøen på Dyrøya. Areal: 17,83 km².

Innbyggertallet i grunnkretsen siden 2000:
 2000  2005 2010 2015 2020 2025 45 42 41 42 32 37

 Referanser 
Espejord på Norgeskart.no fra Statens kartverk, besøkt 4. mai 2025

Kategori:Bosetninger i Dyrøy
Kategori:Bygder og grender i Troms